Kuimarisha Kiswahili

NJIA YA KUIMARISHA LUGHA YA KISWAHILI
Kiswahili ni mojawapo kati ya lugha ambazo zinaenziwa nchi Kenya. Kiswahili huwezesha watu kutoka maeneo mbalimbali kuweza kuwasiliana na hata kuikuza kama lugha ya taifa. Kuimarisha lugha ya Kiswahili kutaweza kufanya maendeleo mengi katika nchi yetu na hata ulimwenguni. Shuleni wanafunzi wanafaa wapewe na serikali vitabu aina ainati vya Kiswahili ndiposa waweze kuvidurusu na kubobea katika lugha ya Kiswahili. Inafaa walimu watenge rika moja katika wiki ambayo kila mwanagenzi atafaa aongee lugha sanifu ya Kiswahili. Inafaa wanagenzi wafunzwe umuhimu wa Kiswahili ndiposa waweze kulienzi. 
Mtandaoni, inafaa lugha ya Kiswahili itumike kwa wingi ili watu katika nchi zingine waweze kulifahamu lugha ya Kiswahili. Watu ambao wamebobea katika lugha ya Kiswahili inabidi wawafunze wale ambao bado wanatatizo la kulizungumza. Wananchi wanabidi wajikaze kisabuni ili wazungumze kwa lugha sanifu ya Kiswahili.
Mheshimiwa rais anafaa kusaidia watu kukuza talanta zao hasa wale wenye uwezo wa kutunga mashairi, kuandika vitabu vya hadithi mbalimbali na kadhalika. Hii itawapa watu wengine motisha ya kubobea hasa wakati ambapo watakuwa wanasikiliza hayo mashairi. Biashara zinazoendelea ulimwenguni zinabidi zifanyike kwa lugha ya kiswahili. Kwa kufanya hivyo, lugha Kiswahili itaweza kuimarika ulimwenguni kwa sababu siku zitakapozidi kwenda watu ambao hawafahamu lugha ya Kiswahili wataweza kufahamu. Watu katika nchi za kigeni wataweza kulienzi lugha ya Kiswahili.
Wananchi kwa bidii wafanye Kiswahili iwe lugha ya kimataifa ambayo itaweza kuzungumzwa na watu wengi. Inabidi vyuo mbalimbali vya kufunza lugha ya Kiswahili viundwe, ili wananchi waweze kufunzwa lugha ya Kiswahili. Kwa kufanya haya yote lugha ya Kiswahili itaimarishwa ulimwenguni.